Obecné zastupiteľstvo v Malej Ide. na základe § 4 ods. 3 písm. f), g) a m) zákona SNR č. 369/1990  Zb.  o  obecnom  zriadení  v  znení  neskorších  zmien  a doplnkov s použitím § 6 ods. 1 cit. zákona a § 39 ods. 4 zákona  č.  223/2001 Z.z. o odpadoch a o zmene a doplnení niektorých zákonov   v  y  d  á  v  a   pre územie obce Malá Ida  t o t o

v š e o b e c n e    z á v ä z n é    n a r i a d e n i e

č.7/2011.

o nakladaní s komunálnymi odpadmi a s drobnými stavebnými odpadmi

na území obce Malá Ida
P R V Á   Č A S Ť

§ 1

Všeobecné ustanovenia

(1) Účelom tohto všeobecne záväzného nariadenia (ďalej len „nariadenia“) je upraviť podrobnosti o nakladaní s komunálnymi odpadmi a drobnými stavebnými odpadmi s cieľom zabezpečiť ochranu zdravých podmienok a zdravého spôsobu života a práce obyvateľov obce, chrániť životné prostredie a čistotu v obci.

(2)   Nariadenie v súvislosti s komunálnym odpadom a drobným stavebným odpadom upravuje spôsob zberu a prepravy komunálnych odpadov, spôsob separovaného zberu jednotlivých zložiek komunálnych odpadov, spôsob nakladania s drobnými stavebnými odpadmi, miesta určené na ukladanie týchto odpadov a na zneškodňovanie odpadov.

§ 2

Základné ustanovenia

(1)   Toto nariadenie sa vzťahuje na celé územie obce Malá Ida.

(2)   Odpadom je hnuteľná vec, ktorej sa jej držiteľ zbavuje,  chce  sa  jej  zbaviť  alebo  je  v    súlade  so  zákonom  č.  223/2001 Z. z. o odpadoch a o zmene a doplnení niektorých zákonov   alebo osobitnými predpismi povinný sa jej zbaviť.

(3)  Komunálne odpady sú odpady z domácnosti vznikajúce na území obce pri činnosti  fyzických osôb a odpady podobného charakteru vznikajúce pri činnosti právnických  osôb  alebo fyzických osôb - podnikateľov, ako aj odpady vznikajúce pri  činnosti  obce  pri 

      čistení verejných komunikácií a priestranstiev, ktoré sú v správe obce, a pri údržbe 

      verejnej zelene vrátane parkov a cintorínov.

(4)   Zložka komunálnych odpadov je ich časť, ktorú možno mechanicky oddeliť a zaradiť ako  samostatný druh odpadu.

(5)   Drobné stavebné odpady sú odpady z bežných udržiavacích prác na stavbách, ktoré  sú

      zabezpečované fyzickou osobou.

(6)   Pôvodca  odpadu je každý, koho činnosťou odpad vzniká, alebo ten, kto vykonáva  úpravu,  zmiešavanie  alebo iné úkony s odpadmi, ak ich výsledkom je zmena povahy alebo zloženia týchto odpadov.

(7)   Držiteľ odpadu je pôvodca odpadu - fyzická osoba, alebo právnická osoba, u ktorej sa

      odpad nachádza.

(8)   Nebezpečnými odpadmi  sú  také  odpady,  ktoré  majú  jednu nebezpečnú vlastnosť alebo viac nebezpečných vlastností uvedených v prílohe č. 4 k zákonu  č.  223/2001 Z. z. o odpadoch a o zmene a doplnení niektorých zákonov, a to:

a)      výbušnosť,

b)     toxicitu

c)   horľavosť
D R U H Á     Č A S Ť

Nakladanie s komunálnymi odpadmi

§ 3

Komunálny odpad a jeho druhy

(1)   Toto nariadenie sa vzťahuje na nasledovné druhy komunálnych odpadov v zmysle vyhl. MŽP Slovenskej republiky, ktorou sa ustanovuje Katalóg odpadov :

a)      podskupina separovane zbierané zložky komunálnych odpadov:

-         20 01 01 papier a lepenka,

-         20 01 02 sklo,

-         20 01 39 plasty,

b)      podskupina odpadov zo záhrad a z parkov (vrátane odpadu z cintorínov)

-         20 02 01 biologicky rozložiteľný odpad,

-         20 02 02 zemina a kamenivo,

-     20 02 03 iné biologické rozložiteľné odpady

c)      podskupina iné komunálne odpady

-         20 03 01 zmesový komunálny odpad,

-         20 03 02 odpad z trhovísk,

-         20 03 03 odpad z čistenia ulíc,

-         20 03 04 kal zo septikov,

-     20 03 06 odpad z čistenia kanalizácie

-     20 03 07 objemný odpad

-     20 03 99  komunálne odpady inak nešpecifikované

(2)  Komunálny odpad a drobný stavebný odpad na území obce Malá Ida nie  je možné ukladať mimo vyhradených prieestorov..

(3)   Za vyhradený priestor sa na území obce Malá Ida určuje:

-       pri stavbe  FO a PO (zberné nádoby a plastové vrecia)

-       cintorín      (veľkokapacitný kontajner na odpad z cintorína)

-       areál ČOV (veľkokapacitný kontajner na stavbný a objemný odpad)

Starosta obce je oprávnený v individuálnych prípadoch rozhodnúť o výnimkách zo zhora uvedeného ustanovenia. Vždy je však pri tom povinný prihliadať na ochranu zdravia a života ako aj životného prostredia občanov obce.

§ 4

Spôsob zberu komunálneho odpadu,

preprava a spôsob separovaného zberu

(1)  Na území obce Malá Ida sú držitelia komunálnych odpadov povinní tento zbierať a po vytriedení a po zaradení jeho zložiek podľa jednotlivých druhov odpadov v zmysle § 3, ods. 1 písm. a) tohto nariadenia ho ukladať do plastových vriec, ktoré dostanú od obce 1x ročne, 1 vrece pre jednu komoditu. Vyseparovaný odpad uložený vo vreciach pri stavbe sa bude odvážať podľa harmonogramu vývozu vypracovaného prepravnou organizáciou. V prípade nesprávnej separácie odpadov, vracia nebudú vyvezené. Zmesový komunálny odpad sa ukladá do zberných nádob a je uložený pri stavbe FO alebo PO.

 (2)  Veľký objemný odpad  a stavebný odpad sú občania povinní uložiť, resp. ukladať na 

       mieste na to vyhradenom a to -   areál ČOV do veľkokapacitného kontajneru.
 (3)  Vykonávať zber, prepravu a zneškodňovanie komunálnych odpadov a drobných stavebných odpadov zabezpečuje na území obce Malá Ida fyzická osoba - podnikateľ,  

      resp. právnická osoba, ktorá má na tento účel uzatvorenú zmluvu s obcou, (ďalej len „prepravná organizácia“). 

      Obec Malá Ida môže zabezpečovať túto činnosť aj sama, vo vlastnom mene.

(4)   V zmluve obec musí upraviť najmä nasledovné oblasti:

 -        spôsob zberu   

 -        termíny zberu a  harmonogram zberu,

 -         podmienky zberu  

       -         sankcie pre prípad neplnenia dohodnutých podmienok,

 -         zmluvnú pokutu pre prípad neplnenia dohodnutých podmienok,

 -         výpovednú lehotu, ktorá nesmie byť obojstranne kratšia ako3 mesiace,

Zmluva sa uzatvára na dobu určitú, najviac však na obdobie 2 rokov. 

      Výber zmluvného partnera sa realizuje v súlade s osobitnými predpismi na úseku  

       verejného obstarávania.

 (5)  Zamestnanci prepravnej organizácie môžu odmietnuť vyprázdniť zbernú nádobu  umiestnenú pri stavbe na území obce, ak vizuálnou prehliadkou zistia, že sa v zbernej nádobe, resp. plastovom vreci nachádza iný druh odpadu, než ten, ktorý je v zmysle § 3 ods. 1 písm. c) tohto nariadenia prípustný.

(6)   Zber a prepravu iných komunálnych odpadov – kal zo septikov, objemný odpad, odpad z čistenia ulíc, odpad z čistenia kanalizácie môže vykonávať iba prepravná organizácia. 

§ 5

Nakladanie s drobným stavebným odpadom

(1) Za drobný stavebný odpad na území obce Malá Ida sa považujú :

Sute z omietky

Sute z  muriva

Sute z dlažby

do váhy 100 kg.

(4)   Držiteľ drobného stavebného odpadu je povinní tento najprv vytriediť a použiteľnú časť zhodnotiť; zvyšnú časť je držiteľ povinný umiestniť v príslušných zberných nádobách, resp. na určených miestach pre objemný odpad, ak sa jedná o drobný stavebný odpad, ktorý nie je možné v zbernej nádobe umiestniť.

§ 6

(1) Zakazuje sa zmiešavať nebezpečný odpad, opotrebované batérie a akumulátory, odpadové oleje a opotrebované pneumatiky s komunálnym odpadom.

(2) Zber odpadov uvedených v predchádzajúcom odseku sa musí zabezpečiť v súlade    

     s príslušnými ustanoveniami zákona č.  223/2001 Z. z. o odpadoch a o zmene a doplnení 

     niektorých zákonov.

T R E T I A   Č A S Ť

SPOLOČNÉ  A  ZÁVEREČNÉ  USTANOVENIA

§ 7

(1)   Každý je povinný nakladať s odpadmi alebo inak s nimi zaobchádzať v súlade so  zákonom  č.  223/2001 Z. z. o odpadoch a o zmene a doplnení niektorých zákonov   a týmto nariadením.

(2)   Všetky právnické a fyzické osoby, na ktoré sa vzťahuje toto nariadenie, musia zosúladiť svoju činnosť s týmto nariadením do 3 mesiacov od nadobudnutia účinnosti tohto nariadenia.

(3)   Obec prostredníctvom webovej stránky obce, úradnej tabule a miestneho rozhlasu bude priebežne zabezpečovať informovanosť obyvateľov obce a ostatných občanov o dôležitých skutočnostiach vyplývajúcich z tohto nariadenia.

(4)    Výšku poplatku za zber, prepravu a zneškodňovanie komunálnych odpadov a drobných stavebných odpadov na území obce Malá Ida určuje všeobecne záväzné nariadenie obce Malá Ida o miestnych daniach a miestnom poplatku.

(5)    Na tomto nariadení sa uznieslo  Obecné zastupiteľstvo v Malej Ide dňa 13.12.2011.

(6)    Toto nariadenie nadobúda účinnosť dňom 1.1.2012.

V Malej Ide, dňa 15.12.2011 

              Ján Buranovský
                                                                                                                    starosta obce
